**PASKAIDROJUMA RAKSTS**

**Ventspils valstspilsētas pašvaldības domes 2023. gada \_\_\_. \_\_\_\_\_ saistošajiem noteikumiem Nr. \_\_\_ “Par pedagogu sociālajām garantijām**

**Ventspils valstspilsētas pašvaldībā”**

| **Paskaidrojuma raksta sadaļa** | **Norādāmā informācija** |
| --- | --- |
| 1.  Mērķis un nepieciešamības pamatojums | Pašvaldības likuma 44. panta pirmā daļa nosaka, ka pašvaldības dome atbilstoši likumā vai Ministru kabineta noteikumos ietvertam pilnvarojumam izdod saistošos noteikumus.  Izglītības likuma 60. panta trešā daļa nosaka, ka pašvaldības izglītības iestāžu pedagogu sociālās garantijas pašvaldības var finansēt no saviem budžetiem saistošajos noteikumos noteiktajā apmērā un kārtībā.  Atbilstoši Izglītības likumā noteiktajam deleģējumam, ar šiem saistošajiem noteikumiem tiek noteiktas Ventspils valstspilsētas pašvaldības (turpmāk – Pašvaldība) finansētās sociālas garantijas Pašvaldības izglītības iestādēs strādājošiem pedagogiem.  Ar saistošajiem noteikumiem tiek noteikts, ka Pašvaldība pedagogiem nodrošina šādas sociālās garantijas:   * 1. pabalsts par katru apgādībā esošu bērnu ar invaliditāti līdz 18 gadu vecumam;   2. vienreizējs pabalsts sakarā ar ģimenes locekļa (laulātā, bērna, vecāku, vecvecāku, adoptētāja vai adoptētā, brāļa vai māsas) vai apgādājamā nāvi;   3. kompensācija par optisko redzes korekcijas līdzekļu iegādi;   4. kompensācija par mācībām augstākās izglītības iestādēs, lai iegūtu amata izpildei nepieciešamās speciālās zināšanas;   5. veselības apdrošināšana.   Ar saistošajiem noteikumiem Pašvaldības pedagogi tiek nodrošināti ar jaunu sociālo garantiju: kompensācija līdz 30 procentiem no gada mācību maksas par mācībām augstākās izglītības iestādēs, lai iegūtu amata izpildei nepieciešamās speciālās zināšanas. Kompensāciju, pamatojoties uz pedagoga iesniegumu, piešķir Izglītības pārvaldes vadītājs saskaņā ar Izglītības pārvaldes noteikto mācību maksas kompensēšanas kārtību. |
| 2. Fiskālā ietekme uz pašvaldības budžetu | Saistošo noteikumu izpilde notiks pašvaldības kārtējā gada budžeta ietvaros: izdevumu daļa nav precīzi aprēķināma, jo atkarīga no iesniegumu skaita; nav paredzēta ietekme uz citām pozīcijām budžeta ieņēmumu vai izdevumu daļā.  Nav nepieciešami papildus resursi sakarā ar jaunu institūciju vai darba vietu veidošanu, lai nodrošinātu saistošo noteikumu izpildi. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālo garantiju paredzēšana pedagogiem ir viens no atbalsta veidiem, lai pašvaldības izglītības iestādēs noturētu un piesaistītu jaunus pedagogus.  Saistošajiem noteikumiem nav ietekme uz uzņēmējdarbības vidi un konkurenci. |
| 4. Ietekme uz administratīvajām procedūrām un to izmaksām | Saistošo noteikumu piemērošanā persona var vēsties konkrētajā Pašvaldības izglītības iestādē vai Pašvaldības iestādē “Ventspils Izglītības pārvalde” atbilstoši saistošajos noteikumos noteiktajai kārtībai.  Nav paredzētas papildus administratīvo procedūru izmaksas. |
| 5. Ietekme uz pašvaldības funkcijām un cilvēkresursiem | Saistošo noteikumu izpilde notiks iesaistot esošos cilvēkresursus. Pašvaldībā papildus institūcijas un štata vietas netiks radītas. Iesniegumus izskatīs izglītības iestāžu vadītāji un Pašvaldības iestāde “Ventspils Izglītības pārvalde”. |
| 6. Informācija par izpildes nodrošināšanu | Saistošo noteikumu izpildi nodrošinās izglītības iestāžu vadītāji un Pašvaldības iestāde “Ventspils Izglītības pārvalde”. Jaunas institūcijas netiek veidotas.  Saistošo noteikumu izpildei jaunu institūciju izveide, esošo likvidācija vai reorganizācija nav paredzēta.  Saistošo noteikumu izpildei nav nepieciešami jauni resursi. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. pašvaldības izraudzītie līdzekļi ir piemēroti leģitīmā mērķa sasniegšanai un tās rīcība ir atbilstoša. |
| 8. Izstrādes gaitā veiktās konsultācijas ar privātpersonām un institūcijām | Laikā no ---------. līdz -------. notika Noteikumu projekta publiskā apspriešana, kuras laikā paustie viedokļi, tos izvērtējot, ņemti vērā Noteikumu izstrādē. (neviens priekšlikums, komentārs vai ieteikums netika saņemts.)  Publiskā apspriešana tika īstenota publicējot informāciju laikrakstā "Ventas Balss", Ventspils valstspilsētas pašvaldības oficiālajā tīmekļvietnē [www.ventspils.lv](http://www.ventspils.lv), Izglītības pārvaldes mājas lapā www.vip.ventspils.lv, kā arī sociālajos tīklos.  Noteikumu projekts ir izskatīts Ventspils valstspilsētas pašvaldības :  1. Izglītības komisijā 26.09.2023.  2. Likumības komisijā 27.09.2023.  3. Izglītības, kultūras un sporta jautājumu komitejā. |

Domes priekšsēdētājs J.Vītoliņš